"I Wanna Be the Only One" ni jina la wimbo wa kundi la wasichana la muziki wa R&B kutoka nchini Uingereza Eternal. Huu ulikuwa wimbo wao wa tatu kutolewa kama single kutoka katika albamu yao ya Before the Rain. Mnamo mwezi Mei 1997, kundi limeunga nguvu na mwimbaji wa Kimarekani BeBe Winans. Wimbo ulifikia chati za juu sana kwenye UK Singles Chart. Kundi hilihili awali lilitamba nafasi ya kwanza #1 huko nchini Japan na vibao vyao kama vile "Stay", "Power Of A Woman", "Who Are You" na "Finally". Vilevile inakuwa mara ya pili kwa Winans kushirikiana na kundi kwa kufuatia mara ya kwanza ilikuwa mwaka 1994 katika kibao chao cha "Crazy" kutoka katika albamu yao ya kwanza walioshinda maplatinamu kedekede Always & Forever.) ambamo alitayarisha na kutunga. "I Wanna Be the Only One" umekuwa wimbo maarufu wa Eternal hadi leo hii: huu ulikuwa wimbo wa tatu kuchezwa sana katika redio huko nchini Uingereza na wimbo uliochezwa sana katika redio za Ulaya kutoka kwa wasanii wa Kiingereza kwa mwaka wa 1997. Wimbo umepelekea Eternal kupata Tuzo ya MOBO na Tuzo ya Capital FM ikiwa kama single bora.